
Ministru kabineta noteikumi Nr. 333
Rīgā 2023. gada 27. jūnijā (prot. Nr. 34 15. §)
Zemu nodokļu vai beznodokļu valstu un teritoriju saraksts
Izdoti saskaņā ar Uzņēmumu ienākuma nodokļa likuma 4. panta desmito daļu
· 1. Noteikumi nosaka zemu nodokļu vai beznodokļu valstis un teritorijas.
· 2. Zemu nodokļu vai beznodokļu valstis un teritorijas ir ar Eiropas Savienības Padomes 2017. gada 5. decembra secinājumiem (I pielikuma aktuālā redakcija) apstiprinātās jurisdikcijas, kas nodokļu nolūkos nesadarbojas.
· 3. Šo noteikumu 2. punktā minēto zemu nodokļu vai beznodokļu valstu un teritoriju sarakstu publicē oficiālajā izdevumā "Latvijas Vēstnesis".
· 4. Pēc Eiropas Savienības Padomes secinājumu par pārskatīto ES sarakstu ar jurisdikcijām, kas nodokļu nolūkos nesadarbojas, un to I pielikuma publicēšanas Eiropas Savienības Oficiālajā Vēstnesī, Finanšu ministrija nekavējoties paziņo par aktualizēto šo noteikumu 2. punktā minēto zemu nodokļu vai beznodokļu valstu un teritoriju sarakstu, nosūtot to publicēšanai oficiālajā izdevumā "Latvijas Vēstnesis" un publicējot Finanšu ministrijas tīmekļvietnē.
· 5. Šo noteikumu 4. punktā minētais aktualizētais zemu nodokļu vai beznodokļu valstu un teritoriju saraksts ir piemērojams, sākot ar nākamā mēneša 1. datumu pēc tā publicēšanas oficiālajā izdevumā "Latvijas Vēstnesis".
· 6. Noteikumi stājas spēkā 2023. gada 1. jūlijā.
· 7. Atzīt par spēku zaudējušiem 2020. gada 17. decembra Ministru kabineta noteikumus Nr. 819 "Noteikumi par zemu nodokļu vai beznodokļu valstīm un teritorijām" (Latvijas Vēstnesis, 2020, 248. nr.; 2022, 9. nr.; 2022, 249. nr.).

